text: Sammenhæng mellem påsatte brande?
  10 juli 2014 kl. 13.04
  Politiet i Vejen er lige nu i gang med at efterforske tre påsatte brande, der har fundet sted inden for den seneste måned.
  Politiet undersøger i øjeblikket, om der er sammenhæng mellem brandene.
  Blandt andet branden i den gamle og fredede præstegård i Vejen var påsat. Det konkluderer politiet nu ifølge JydskeVestkysten.
  Kriminalpolitikommisær Lars Bjerregaard siger til avisen, at arnestedet til branden den 11. juni ikke var naturligt.
  Ud over branden i præstegården udbrændte stuehus på Gamstvej den 22. juni. Også den brand var påsat. 
  Og den 6. juni blev der sat ild til en port i Gamst.
  